cyanic-selkie/wikianc huggingface dataset:
עומאן
כלכלה
כלכלת עומאן היא "כלכלת נפט" כאשר הנפט מהווה 90% מכלל היצוא של המדינה. אולם, לא תמיד היה הדבר כך ושורשי התהליך שבו הפך הנפט לעמוד התווך המרכזי של הכלכלה המקומית החל באמצע המאה ה-20. בשנות ה-60' של המאה ה-20 השקיעו מספר חברות נפט אירופאיות כספים בחיפוש אחר נפט במדינה, אולם עד מהרה רובן נסוגו מיוזמה זו כיוון שבמדינה לא הייתה תשתית תחבורתית מפותחת ודרכים למעבר הסחורות. עשור לאחר מכן, לאחר שנתגלו ופותחו כמה שדות נפט במדינה, החברות שנותרו במיזם החלו להרוויח סכומי עתק. ב-1 בינואר 1974 החליטה המדינה לרכוש 25% מהמיזם, כאשר חצי שנה לאחר מכן אחזקת המדינה עלתה ל-60%.
יצחק שמיר
הגליה ושיבה (1946–1948)
בהמשך החודש הסדירו הגולים את תמיכתה של ממשלת צרפת בהם ועשו דרכם על נושאת מטוסים ששטה מסייגון לטולון דרך ים סוף וחנתה זמנית בג'יבוטי. בידיעה על העברת אספקת נשק חם מצ'כוסלובקיה לישראל, טס שמיר לפראג וממנה ישירות לחיפה. ב־20 במאי 1948, מספר ימים לאחר הקמת מדינת ישראל, חזר לארץ. שמו נקשר ברצח המתווך מטעם מועצת הביטחון של האו"ם, הרוזן השוודי פולקה ברנדוט, ב־17 בספטמבר 1948. היו שסברו ששמיר עמד מאחורי הרצח, אך אף על פי שהוצא נגדו צו מעצר הוא לא נעצר ולא הואשם בבית המשפט, בניגוד לחברי לח"י רבים אחרים שנעצרו. במענה לשאלה האם היה מעורב ברצח ברנדוט הסתפק בציון עובדות אלו, תוך ציון שמי שהחליט על ביצוע הפעולה עשה את המעשה הנכון ושהוא "לא התנגד" לפעולה.
עומאן
כלכלה
בנובמבר 2000 התקבלה עומאן לארגון הסחר העולמי ובמקביל המשיכה ברפורמות ליברליות בשוק העסקי אשר הגדילו את התמ"ג של המדינה למרות ההאטה הכלכלית העולמית בתקופה זו.
יצחק שמיר
עבודה במגזר הפרטי ושירות במוסד (1948–1970)
שמיר ביקש לפעול להעלאת יהודי ברית המועצות, צעד לו ייחס חשיבות רבה, כאמצעי לפתרון הבעיה הדמוגרפית של ישראל. הוא החל להוציא עיתון מחתרתי ברוסית בשם "הביתה", שהוברח לברית המועצות וחולק ליהודים המקומיים.
שר החוץ (1980–1983)
באוקטובר 1979 התפטר משה דיין, שר החוץ. התפקיד הוצע בתחילה לסגן ראש הממשלה יגאל ידין, שסירב לקבלו. במשך חמישה חודשים שימש מנחם בגין גם שר החוץ, ולאחר מכן הוצע התפקיד לשמיר. ב־10 במרץ 1980 התמנה שמיר לשר החוץ במקביל לסיום תפקידו כיושב ראש הכנסת, תפקיד אליו התמנה יצחק ברמן. הוא המשיך בתפקידו גם לאחר הבחירות לכנסת העשירית ב־1981 שבהן שוב ניצח הליכוד (בו הוצב במקום השביעי) ומנחם בגין הקים את ממשלתו השנייה. עם מינויו לתפקיד שר החוץ הופצו כותרות בעיתונים מרחבי העולם שבהן סופר על "עברו הטרוריסטי" של שר החוץ החדש.
עומאן
דמוגרפיה
עומאן היא המדינה הערבית המזרחית ביותר. רוב תושבי המדינה הם ערבים וקיים בה גם מיעוט של תושבים בלוצ'ים. כמו במדינות ערב אחרות, מתגוררים במדינה עובדים זרים רבים, שהגיעו בעיקר מהודו ומפקיסטן. כמחצית מהאוכלוסייה מתגוררת באל בטינה ומסקט.
יצחק שמיר
שר החוץ (1980–1983)
בעת כהונתו כשר חוץ עמדה ישראל בהתחייבויותיה הטריטוריאליות על פי הסכם השלום עם מצרים, לרבות הנסיגה מסיני ופינוי יישובים, מהלכים מהם הסתייג כשהוחלט עליהם כשכיהן כיושב ראש הכנסת. "שיחות האוטונומיה", שהתקיימו בימיו של משה דיין כשר חוץ נזנחו, וניסיונות לתיווך כ"תוכנית פהד" משנת 1981, שבה הציע פהד, נסיך הכתר של ערב הסעודית, הכרה בישראל ומשא ומתן בין ישראל לבין אש"ף כשלו. בהמשך, ב-1982, על בסיס "תוכנית פהד", הליגה הערבית אימצה הכרה באש"ף כנציג הבלעדי של הפלסטינים. בצפון החלה הסלמה ביטחונית, ששיאה היה מלחמת לבנון הראשונה שפרצה ביוני 1982, אך לשמיר לא הייתה השפעה משמעותית על הלחימה בצפון. שמיר צידד במהלך שקידמה הממשלה לתקיפת הכור הגרעיני בעיראק ("מבצע אופרה") ביוני 1981.
ראש הממשלה – הקדנציה הראשונה (1983–1984)
שמיר קיבל לידיו מדינה הנתונה במשבר עמוק – ביטחוני, כלכלי וחברתי. המיתון העמוק היה תוצאה של משבר עולמי ושל המדיניות הכלכלית השגויה של שר האוצר יורם ארידור. צה"ל היה עדיין עמוק בתוך לבנון (אם כי בתחילת ספטמבר 1983 נסוג מהרי השוף). החברה הייתה מקוטבת על רקע מלחמה זו בין הגושים הפוליטיים, קיטוב שבא לידי ביטוי שיא ברצח אמיל גרינצוויג, איש "שלום עכשיו".
המצב הביטחוני (1983–1984)
בלבנון המשיך צה"ל להסתבך. ב־4 בנובמבר 1983 אירע "אסון צור השני", שבו פוצץ מחבל מתאבד את בניין הממשל בצור; באירוע נהרגו 60 איש, מתוכם 28 חיילי צה"ל ושוטרי משמר הגבול. באירוע דומה ב־23 באוקטובר התפוצצה משאית תופת במפקדת הנחתים האמריקנים בביירות, והרגה כ־150 חיילים אמריקאים, דבר שהביא לנסיגת כוחות צרפת וארצות הברית מלבנון. ההתנגדות לצה"ל בלבנון התחזקה, ושהיית צה"ל בקו האוואלי גבתה מחיר דמים יומיומי. בעסקת חילופי שבויים כואבת הוחלפו 4,700 מחבלים ואסירים ביטחוניים כנגד שישה חיילי נח"ל שהיו בשבי אש"ף.
ב־6 בדצמבר 1983 התפוצץ מטען חבלה באוטובוס בירושלים וגבה שישה הרוגים ועשרות פצועים. ב־12 באפריל 1984 השתלטו מחבלים על אוטובוס בקו 300 בדרכו מתל אביב לאשקלון (פרשת קו 300). במאי 1984 חשף העיתון "חדשות" את העובדה כי המחבלים נותרו בחיים לאחר החטיפה, והביא צילום שצילם אלכס ליבק, שהראה את המחבלים בחיים; כעבור זמן התברר כי אהוד יתום, איש שירות הביטחון הכללי, הרג שני מחבלים שנתפסו בעודם חיים בפעולת החילוץ של האוטובוס, וזאת בהוראת ראש שירות הביטחון הכללי, אברהם שלום. תגובתו של שמיר הייתה מינוי ועדת בירור פנימית ("ועדת זורע"), ובריאיון לעיתונות הודיע "הייתה חריגה – זה לא יישנה". בפועל שיבשו אנשי שב"כ את החקירה, וניסו להטיל את האשמה בהריגת המחבלים על תת-אלוף יצחק מרדכי. פרשה זו הביאה למשברים חמורים בתקופת כהונתו השנייה של שמיר בראשות הממשלה.
שר החוץ בממשלת האחדות (1984–1986)
עוד ב-1985 עמד שמיר בראש משלחת ישראלית להיפגש עם מקביליו שרי החוץ האירופיים בלוקסמבורג לתיאום הסדרי מסחר עבור מניעת פגיעה בשוק היצוא החקלאי הישראלי לנוכח כניסתה של ספרד, יצרנית חקלאות משמעותית, אל הקהילה הכלכלית האירופית. באוקטובר 1985 היה שמיר בין המחליטים על הפצצת מפקדות אש"ף בתוניס (מבצע רגל עץ) כתגובה למעשה טרור שבו נרצחו ישראלים בנמל לרנקה בקפריסין . שיתוף הפעולה בין שמיר ופרס הביא להישגים נוספים בתקופה זו, שהחשוב שבהם הוא העלאת יהודי אתיופיה במסגרת מבצע משה, וכן כינון יחסים רשמיים עם מרוקו, שהוכרז בביקור מפתיע של שמעון פרס במרוקו ביולי 1986.
ועידת מדריד ותככים בממשלה (1991–1992)
נשיא ארצות הברית ג'ורג' הרברט ווקר בוש ומזכיר המדינה ג'יימס בייקר החלו בלחץ מאסיבי. הימים היו ימי קליטת העלייה הגדולה מברית המועצות, וישראל נזקקה לסיוע כספי על מנת לקלוט את מאות אלפי העולים שהתדפקו על פתחה. ישראל ביקשה מארצות הברית ערבויות כספיות למימון קליטת העלייה. בנאום חריף שנשא בוש, ב-12 בספטמבר 1991, תקף את שמיר, ודרש כי מפעל ההתנחלויות ביהודה ושומרון וחבל עזה ייעצר וכי ישראל תשתתף בוועידה בינלאומית לשלום, כתנאי למתן הערבויות. הייתה זו אחת מנקודות השפל הנמוכות ביותר שאליהן הגיעו יחסי ישראל-ארצות הברית מאז ומעולם. במהלך ביקוריו של מזכיר המדינה בייקר בארץ קיבל שמיר את פניו בהעלאת התנחלויות חדשות על הקרקע. אך לבסוף, לאחר שניסיון ליצור לחץ באמצעות הפעלת שדולה יהודית בקונגרס לא עלה יפה, הסכים שמיר להשתתף בוועידה בינלאומית שנקבע כי תתכנס במדריד ב־30 באוקטובר 1991, תוך התניה שהמשא מתן העיקרי לא יתנהל בה אלא בדיונים נפרדים מול כל מדינה בנפרד.
קליטת העלייה (1991)
במהלך ההתמודדות המדינית היה על שמיר להתמודד עם קליטת העלייה. נפילת מסך הברזל הביאה לגל עלייה גדול מברית המועצות, וישראל, בראשות שמיר, עשתה ככל יכולתה על מנת לספק דיור ותעסוקה למאות אלפי העולים. הקליטה הייתה קשה; אתרי קראוונים הוקמו על מנת לספק דיור זמני לעולים, רבים מהם אקדמאים שלא מצאו דרך להשתלב במקצועם בארץ. חלק מן האתרים הפכו למקבילה של המעברות משנות החמישים – מוקדים לאבטלה, מצוקה ופשע. עם זאת רבים נקלטו היטב ומצאו דיור ותעסוקה בארצם החדשה. ב־25 במאי 1991 נערך "מבצע שלמה", שבו הוטסו לארץ ארבעה עשר אלף מיהודי אתיופיה, לאחר שהגיעו ידיעות על מצבם הקשה ועל הסכנה לחייהם עקב אי היציבות הפוליטית במדינתם.
תדמיתו וחייו האישיים
שמיר כיהן כראש הממשלה קרוב לשבע שנים. בניגוד לאנשי ציבור בולטים אחרים, כמו אברהם (יאיר) שטרן ומנחם בגין, ששמיר תפס את מקומותיהם, שמיר לא היה כריזמטי במיוחד; לא היה לו כושר רטורי או תכונה אחרת המאפשרת להלהיב את סובביו בזמן קצר. "סמלו המסחרי" היו קומתו הנמוכה ותדמיתו הנמרצת. לעיתים היה מקבל את הידיעות שהובאו בפניו במילים "נו... טוף", שהיו אף הן לאמרת כנף. יריביו הביטו בזלזול על תכונות אלו, אך לאוהדיו הן שימשו חיזוק לדעה שליד הגה השלטון במדינת ישראל עומד אדם נחוש, דבק בעקרונות, נאמן לארץ-ישראל, צנוע בהתנהלותו האישית, שאין להסיטו מן הדרך.
תזמורת צועדת
היסטוריה
ג'ון פיליפ סוזה נחשב למנצח הגדול של תזמורות המארש, הוא כתב 182 מארשים, בהם מספר מארשים שזכו לפרסום רב. לכן הוא מכונה "מלך המארשים".
נערה אחרונה
המונח הוטבע על ידי קרול ג'יי קלובר בספרה גברים, נשים ומסורים חשמליים. קלובר מציינת שבסרטים אלו הצופה מתחיל בשיתוף נקודת המבט של הרוצח, אבל חווה שינוי באופן חלקי בלהזדהות עם הנערה האחרונה במשך הסרט.
ג'ורג' דה הוושי
ג'ורג' צ'ארלס דה הוושי (George Charles de Hevesy; 1 באוגוסט 1885 - 5 ביולי 1966) היה כימאי פיזיקלי הונגרי ממוצא יהודי, שנודע בזכות תרומתו לפיתוח שיטת הסמנים, בה סמנים רדיואקטיביים משמשים לחקר תהליכים כימיים כגון מטבוליזם של בעלי חיים. על תרומתו זו זכה בפרס נובל לכימיה לשנת 1943.
משפחתו
בדומה לג'ורג', קיבלו גם אחיו השכלה רחבה. הבכור, וילמוש (וילהלם), היה מהנדס חשמל ואחד מעוזריו של חלוץ התעופה לואי בלריו בצרפת. האח השני, אנדור, מוכר כאנדרה דה הווס, חי גם הוא בצרפת והיה סופר והיסטוריון, נשוי לרוזנת. האח השלישי, אדן, המשיך בעסקי אביהם, והאח הרביעי, פאל (פאול), היה מחבר ודיפלומט בשירות הקיסרות האוסטרו-הונגרית בטורקיה, המזרח התיכון וכולי, אחר כך בשירות הונגריה, וערק לבריטניה בעת מלחמת העולם השנייה.
לימודיו
לאחר סיום לימודי התיכון בבית הספר של הנזירים הפיאריסטים בבודפשט בשנת 1903, למד פיזיקה, כימיה ומתמטיקה באוניברסיטת בודפשט ובאוניברסיטה הטכנית של ברלין, וקיבל תואר דוקטור לפילוסופיה באוניברסיטת פרייבורג ב-1908. אז עבד כשנתיים כעוזר מחקר במכון לכימיה פיזיקלית באוניברסיטה הטכנית של שווייץ, ועבד תקופה קצרה עם פריץ הבר. ב-1908 סיים השתלמות נוספת באוניברסיטה בפרייבורג, וב-1910 נסע לאנגליה לעבוד אצל ארנסט רתרפורד במנצ'סטר.
פעילותו האקדמית ומחקריו
בשנותיו בקופנהגן עסק תחילה בהפרדות איזוטופיות, ומאוחר יותר היה חלוץ בשימוש בסמנים איזוטופיים במחקרים אנאורגניים וביולוגיים כאחד. בפרייבורג היה מעורב בשימוש הקליני הראשון באיזוטופים. כשחזר לקופנהגן הדגים את יצירתם של איזוטופים רדיואקטיביים מלאכותיים חדשים, והציג שיטה חדשה של אנליזת עירור על ידי הפגזת היסוד הנחקר בנייטרונים.
פנולוגיה (קרימינולוגיה)
פנולוגיה דיגיטלית - אכיפה בעולם מקוון
האינטרנט מרחיב את חופש הביטוי. המרחב המקוון הוא גם כר פורה לביטויים אסורים, משופע בביטויים העולים לכדי הסתה לגזענות ולאלימות, גילוי הזדהות עם ארגון טרור והסתה לטרור, לשון הרע ופרסומים מטרידים מינית. כמו כן אנשים מפרסמים ביטויים מטרידים מינית פוגעניים כגון בריונות רשת או ביוש (שיימינג).
ז'רגון
ז'רגון צבאי
הז'רגון מאגד תחתיו מכלול מונחים וביטויים פורמליים הקשורים לצבא, ובעיקרי עיסוקיו: ניהול משאבי אנוש, ניוד סחורות ותחזוקה, מדרג צבאי, אמצעי לחימה וטכנולוגיה. מקור היקף הז'רגון בגודלן והרכבן המגוון של אוכלוסיות ההתמחות המרכיבות אותו, כמו גם בהיסטוריה העשירה שלו. כך, ניתן למצוא בתוך הז'רגון הצבאי הכללי, ז'רגוני מיקוד בתחומים כאלה או אחרים. לדוגמה: ז'רגון צבאי רפואי. הז'רגון הצבאי מתאפיין גם בעושר של מילים וביטויים, אשר השימוש בהם לא נהוג עוד, אלא בדמות קיצורים וראשי תיבות בלבד. לדוגמה: מ.ק. (מחנה קבע).
פייר אלשינסקי
קורות חיים
חגורת האסטרואידים 14832 Alechinsky נקראה על שמו באוקטובר 2000.
סמל קולורדו
היסטוריה
ב-15 במרץ 1877 אישר בית המחוקקים הראשון של המדינה את הסמל.
אחי גיבורי התהילה
עלילת הספר
פרסום הספר יצר חילוקי דעות בין פאסט למפלגה הקומוניסטית בה היה חבר, שלא ראתה את השאיפות הלאומיות הציוניות בעין יפה.
נאות דוד
היסטוריה
כיום (2019) גרות במתחם 10 משפחות יהודיות.
איחוד המכס הגרמני
התרחבות איחוד המכס הגרמני וביטולו
כבר בשנת 1835 הצטרפו לאיחוד המכס דוכסויות הֶסֶן-הוֹמבוּרג, נסאו, והדוכסות הגדולה של באדן. מיד אחר כך הצטרפה גם העיר החופשית פרנקפורט. בשנים 1841-2 הצטרפו לאיחוד המכס דוכסות בראונשוויג והדוכסות הגדולה לוּקסמבּוּרג (לאחר שהסכם לונדון ב-1839 הכיר בעצמאותה המלאה). בשנים 1851-2 הצטרפו לאיחוד המכס הגרמני ממלכת הנובר והדוכסות הגדולה של אולדנבורג. לאחר ניצחון פרוסיה על אוסטריה (1866) סיפחה פרוסיה את דוכסויות שלזוויג, הולשטיין וסַקס-לָאוּאֶנבֶּרג (שנקרעו ב-1864 מדנמרק) והן הצטרפו לאיחוד המכס כמחוזות פרוסיים. יחד איתן הצטרפו לאיחוד המכס הגרמני גם שתי הדוכסויות הגדולות של מקלנבורג שוֶורין ושטרליץ. בכך כלל איחוד המכס הגרמני את כל המדינות שהתאחדו ב-1871 לאיחוד מדיני והקימו את הקיסרות הגרמנית בראשות מלך פרוסיה כַּקיסר הגרמני במשרה תורשתית. לוקסמבורג היא החברה היחידה באיחוד המכס הגרמני שלא הצטרפה ב-1871 לאיחוד הגרמני ולהקמת הקיסרות הגרמנית. היא פַּרשָה מאיחוד המכס רק ב-1919 אחרי מלחמת העולם הראשונה ולאחר שנכבשה במהלך המלחמה על ידי גרמניה שלא כיבדה את הנייטרליות שלה. שתי המדינות הנוספות יוצאות הדופן היו הערים החופשיות המבורג ובְּרֶמֶן שהצטרפו מיד לאיחוד הקיסרי אך דחו את הצטרפותן לאיחוד המכס עד לשנת 1888. כאמור, לאחר ניצחון פרוסיה (גרמניה) על צרפת בתחילת 1871, התאחדו כל מדינות גרמניה ללא אוסטרו-הונגריה וליכטנשטיין והקימו את הקיסרות הגרמנית שקרעה מצרפת את אלזס וצפון לורן וסיפחה אותן. מחוזות מסופחים אלו צורפו מיד לאיחוד המכס הגרמני כמחוזות קיסריים. איחוד המכס הגרמני בוטל למעשה בשנת 1919 לאחר מלחמת העולם הראשונה וּביטול הקיסרות הגרמנית והקמת הרפובליקה הגרמנית היא רפובליקת ויימאר.
האימפריה האוסטרית לא מצטרפת לאיחוד המכס הגרמני
קיסר האימפריה האוסטרית עמד בראש הקונפדרציה הגרמנית הרופפת כמחזיק תורשתי בתפקיד זה. אולם ממשלות אוסטריה ופרוסיה הבינו והאמינו שהשפעתה של אוסטריה בקונפדרציה הגרמנית תקטן ככל שאיחוד המכס הגרמני יצליח ויתרחב בראשותה של פרוסיה. למרות זאת נמנעה האימפריה האוסטרית בעקביות מלהצטרף לאיחוד המכס הגרמני. הסיבה העיקרית לכך היא שממשלת אוסטריה האמינה שהשוק הפנימי של האימפריה האוסטרית הוא גדול ומספק כמעט כמו כל השוק של שאר גרמניה (לפי גודל האוכלוסין). מאידך הכלכלה והתעשייה באימפריה האוסטרית מפגרות, במיוחד באזורי השוליים ובעיקר בממלכת הונגריה. לכן התנגד הממשל האוסטרי לסחר חופשי ושאף להטיל מכסי מגן גבוהים על יבוא, כולל יבוא ממדינות גרמניה. פרוסיה שאפה למנוע את צירוף האימפריה האוסטרית לאיחוד המכס הגרמני לכן גם התנגדה להעלאת שיעורי המכס. האפשרות שרק אוסטריה גופא ללא ממלכת הונגריה תצטרף לאיחוד המכס הגרמני נראתה לא מעשית. היא חייבה פיצול כלכלי של האימפריה האוסטרית לשני שווקים והפעלת גבול מכס ביניהם. אחרי מהפכת אביב העמים (1848) שמרה עדיין אוסטריה על ההנהגה הפוליטית בקונפדרציה הגרמנית, אך ההנהגה הכלכלית עברה לפרוסיה. גם, אך לא רק, משום כך הועלו כבר אז בפרלמנט של הקונפדרציה הגרמנית הצעות לאיחוד מצומצם של גרמניה בראשות פרוסיה וללא האימפריה האוסטרית.
התרסקות
עלילת הסרט
הסרט מספר את סיפורן של מספר דמויות בלוס אנג'לס לאורך 36 שעות. לרוב הדמויות בסרט דעות קדומות גזעניות, והחוויות אותן הן חוות גורמות להן לבחון מחדש דעות אלו.
מישל הווארד
ביוגרפיה
מישל הווארד סיימה בית ספר תיכון באורורה שבקולורדו. בהמשך, סיימה את האקדמיה הימית של ארצות הברית ואת בית הספר לפיקוד ומטה של צבא ארצות הברית. במהלך מלחמת המפרץ שירתה כקצינת מכונות בספינת תחמושת. ב-1996 מונתה לסגנית מפקד אוניית לוחמה אמפיבית. ב-1999, מונתה לפקד על אוניית לוחמה אמפיבית והייתה האישה האפרו-אמריקאית הראשונה שכיהנה בתפקיד זה. היא המשיכה בתפקידי פיקוד בצי וב-2007 הועלתה לדרגת אדמירל משנה מדרג נמוך. באפריל 2009 מונתה למפקדת כוח משימה למלחמה בשוד ימי לחופי סומליה. ביומה השלישי בתפקיד, נחטפה הספינה מראסק אלבמה והווארד פיקדה על המבצע לשחרורו של קפטן הספינה ריצ'רד פיליפס שנלקח כבן ערובה. ב-2010 מונתה למפקדת כוחות הצי השישי בים הבלטי. ב-2012 מונתה לסגנית מפקד פיקוד כוחות הצי והועלתה לדרגת תת-אדמירל. ב-1 ביולי 2014 הועלתה לדרגת אדמירל (4 כוכבים) ומונתה לסגנית מפקד המבצעים הראשי של צי ארצות הברית. ביוני 2016 מונתה למפקדת כוחות הצי האמריקאי באירופה ובאפריקה וכיהנה בתפקידה עד אוקטובר 2017. הווארד פרשה מהשירות בצי בדצמבר 2017.
ניסוי שני הסדקים
הניסוי
בניסוי, יאנג הצליח לפצל את אלומת אור השמש לשתי אלומות נפרדות בעזרת "קלף" דק שהוצב בצורה אנכית לכיוון האור. כתוצאה מכך, האור הפגין התנהגות גלית, והציג תופעות של התאבכות ועקיפה.
הקרנת אלקטרונים
היה ניסיון להסביר זאת באמצעות הסתברות של זרם חלקיקים שמתנהג כמו גל, אך ניסוי שבו כל אלקטרון שוגר לחוד (לא שוגר אלקטרון אחר כל עוד האלקטרון הקודם לא פגע במסך) הראה תוצאות זהות - תבנית ההתאבכות נשארה. תופעה זו ניתנת להסבר על ידי כך שהאלקטרון עובר בו-זמנית דרך שני הסדקים, כפי שמנבאת המכניקה הקוונטית.
עין מטע
עין מטע הוא מעיין הבוקע על ערוץ נחל זנוח, כ-1 ק"מ מערבית למושב מטע שבהרי יהודה. המעיין נובע מניקבה קטנה בגובה של כ-40 ס"מ בספיקה מועטה במשך כל ימות השנה ומימיו נאגרים אל בריכה קטנה החסומה באבנים. עודפי המים זורמים מערבה אל נחל זנוח, ונספגים באדמה כעבור כמה מאות מטרים. סביב המעיין חורשת אקליפטוסים גבוהים, עצי שקד, רימון, תפוח, ומעל הנביעה גדל עץ תאנה גדול ומרשים. סמוך לנביעה רחבה גדולה שבשוליה ניצב בית חווה ערבי נטוש. בסמוך למעיין נמצאת גם חורשת דקלי וושינגטוניה.
עין מטע מצוי על קטע של שביל ישראל, המגיע אל דרך הקיסר המתחילה בחורבת חנות.
קורנל סלאטה
קריירת מועדונים
בקיץ 2009 עבר לסלובן ברטיסלאבה, שם ערך את הופעת הבכורה ב-5 ביולי במשחק הסופר קאפ הסלובקי, שבו סלובן ניצחה 0-2 את קושיצה וזכתה בגביע. כבר ב-10 ביולי הופיע לראשונה במדי סלובן בליגה הסלובקית במשחק מול סניצה. באותו קיץ סלאטה ערך יחד עם קבוצתו 4 משחקים במוקדמות ליגת האלופות ו-2 משחקים בשלב הפלייאוף של הליגה האירופית מול אייאקס אמסטרדם.
תקיפת מפעל הנשק בסוריה (2017)
המתקפה הכימית באידליב
ב-4 באפריל 2017 הופצצה העיר ח'אן שייח'ון באידליב מהאוויר בגז עצבים. בהפצצה נהרגו 87 בני אדם ונפצעו כ-400. רופאים העידו שקורבנות המתקפה חוו חנק, התכווצות ושיתוק בעקבות החשיפה לגז הרעיל. שעות לאחר המתקפה, הופצצה מרפאה בה טופלו נפגעים מהגז הכימי. התמונות מהמתקפה ששודרו בתקשורת העולמית זעזעו את העולם המערבי שנטה לייחס את המתקפה לצבא סוריה. זו המתקפה הכימית הקטלנית ביותר במלחמת האזרחים בסוריה מאז המתקפה הכימית בע'וטה שהתרחשה בשנת 2013, לאחריה אמר נשיא ארצות הברית דאז, ברק אובמה שיביא לפירוק סוריה מנשק כימי, ויתקוף צבאית במקרה של מתקפה נוספת.
התקיפה
ייתכן שבמפעל זה יוצר הנשק שבו השתמש משטר אסד במתקפה הכימית בח'אן שייח'ון באפריל 2017. אם אכן כך הדבר, תקיפה זו היא התגובה הצבאית היחידה פרט לתגובה האמריקנית נגד השימוש של צבא אסד בנשק כימי.
התקיפה התרחשה במקביל לתרגיל הגיס הצפוני של צה"ל ("אור הדגן") הגדול ביותר של צה"ל מזה 19 שנה, שמדמה מלחמה של צה"ל נגד ארגון חזבאללה. התקיפה בוצעה בדיוק עשור לאחר תקיפת הכור הגרעיני בסוריה ב-6 בספטמבר 2007. יש המעריכים כי תזמון התקיפה נועד להעביר מסר למשטר אסד, איראן וחזבאללה, לפיו ישראל לא תקבל נוכחות איראנית בסוריה.
מושיק אביב
ביוגרפיה
בין השנים 2006–2008 פיקד על ענף השכלה, עליה והשתלבות חברתית במפקדת קצין החינוך והנוער הראשי. במסגרת זו פיקד על תיכון צה"ל, ריכז את מערך המתנדבים האזרחיים בצבא, והוביל את התוכנית הצה"לית לשילוב יוצאי אתיופיה.
האצטדיון העירוני נתיבות
האצטדיון הכיל בהקמתו 2,250 מקומות ישיבה ביציע המערבי. בשנת 2007 הוגדלה קיבולת האצטדיון בעוד כ-1,000 מקומות עמידה ביציע הצפוני. בסוף שנת 2017 הותקנו ביציע הצפוני של האצטדיון כיסאות והקיבולת שלו פחתה ל-800 מקומות ישיבה.
באצטדיון בנוי יציע כבוד עבור מוזמנים המכיל 200 מקומות ישיבה.
רכבת החופש של לייקה
רקע
חברת האופטיקה של ארנסט לייץ, שנוסדה בווצלר ב-1869, הייתה ידועה בגישתה הנאורה כלפי עובדיה: פנסיות, חופשות מחלה וביטוחי בריאות - כולם הונהגו כבר בימיה הראשונים של החברה. כוח העבודה של החברה התבסס על דורות של עובדים מוכשרים, חלקם הגדול יהודים. כאשר אדולף היטלר מונה לקנצלר גרמניה בשנת 1933, לייץ ה-2, בנו של המייסד ומנהל החברה, קיבל פניות מעובדיו היהודים לסיוע בהוצאתם ובהוצאת משפחותיהם מהמדינה. לייץ ומשפחתו לא היו יהודים, ולכן היו מוגנים מחוקי נירנברג של גרמניה הנאצית, שהגבילו את תנועת היהודים ואת העסקתם.
משימת החילוץ
לייץ הייתה חברה בין לאומית ידועה. החברה יצרה מצלמות ומערכות אופטיות אחרות עבור הצבא הגרמני. בנוסף לכך, הממשלה הנאצית נזקקה לכסף מחוץ לארץ, ולכן לייץ שווקה בשווקים בין לאומיים. בני משפחת לייץ ועובדי החברה סבלו מפני שעסקו בהצלת היהודים. אלפרד טורק, מנהל בכיר בחברה נכלא בכלא הנאצי לאחר שנתפס עוזר ליהודים. הוא שוחרר רק אחרי תשלום שוחד גדול.
אטלס C
כל שיגורי אטלס C בוצעו ב-LC-12 מנמל החלל קייפ קנוורל (מתחם שיגור 12).
יואב מזא"ה
ביוגרפיה
עבד במחלקת ייעוץ וחקיקה במשרד המשפטים, שם כתב את התקנון לדוגמה למניעת הטרדה מינית. עבד במשרד רשם הפטנטים המדגמים וסימני המסחר.
שימש מרצה אורח באוניברסיטת טורונטו ובאוניברסיטת אוקספורד. כיום הוא מרצה בפקולטה למשפטים בקריה האקדמית אונו ומשמש כעמית מחקר במכון ון ליר בירושלים. הוא חבר במערכת כתב העת International Journal for Family Research and Policy. מזא"ה עמית בפורום קהלת. וכן, ריכז בעבר את ההשתלמויות בדיני משפחה במדרשה למשפט מעשי שבלשכת עורכי הדין.
ויטוריו קורינלדי
עם איחוד מחלקות התכנון של התנועה הקיבוצית, פעל שנים רבות לצד האדריכלים פרדי כהנא, חנן הברון וארנונה אקסלרוד. במהלך 40 שנות עבודתו כאדריכל בתנועה הקיבוצית, תכנן מבני ציבור, תעשייה ומגורים רבים בקיבוצים והשפעתו על נוף הקיבוץ היתה משמעותית. בתחילת שנות ה-2000 פרש מעבודתו כאדריכל.
יחסי הולנד–צ'כיה
יחסי תרבות
קשרי תרבות ותיירות הם חלק חשוב מהיחסים בין המדינות. כ-185,000 תיירים הולנדים מבקרים בצ'כיה מדי שנה. בנוסף לקסם של פראג הבירה, הם נמשכים על ידי הרי צ'כיה אך גם על ידי דרום בוהמיה שבה נמצאים אפילו כפרים הולנדים.
תומר דבורה
מקור שם הספר הוא בספר שופטים שם מסופר על דבורה הנביאה שהייתה שופטת את ישראל בעודה יושבת תחת "תומר דבורה".
בספר מותווית הדרך לתיקון המידות דרך הדבקות במידותיו של האל. בספר עצמו מפרט הרמ"ק את מידות האל (הספירות) ומסביר אלו פעולות מוסריות על האדם לנקוט כדי ליצור השתוות בין מידותיו למידות האל. כך למשל הוא מתאר מידות כמו ענווה, סובלנות, הצדקת הזולת, התנהגות לפנים משורת הדין, תיקון עצמי, אהבת הכל, כיבוש היצר, לימוד תורה ומוסר, ביסוס המוסר באמצעים חומריים וקיום מערכת זוגית.
פריא' טונג ונינג ניק
היסטוריה
פריא' ט'ונג (קאונדיה) ונינג ניק (סומה) הם ההאנשות מדינת קמבודיה והתרבות החמרית. הם נחשבים למייסדי מדינת פונאן (שהפכה לקמבודיה מאוחר יותר). ניתן לייחס הרבה ממנהגי החתונה החמרית לסיפור המיתולוגי של נישואיהם של פריא' ט'ונג ונינג ניק.
אורי מסר
אוּרי (אוּריאל) מֵסֶר (נולד ב-1950) הוא עורך דין ישראלי.
מצפור אוכברג
מִצְפּוֹר אוֹכְבֶּרְג נמצא ברמות מנשה בין עין השופט ורמת השופט, צמוד לבית הספר היסודי - אזורי "עומרים". מהמצפור יש תצפית על שטח נרחב ברמות מנשה וקיבוץ דליה ודרומה עד ארובות תחנת הכוח אורות רבין בחדרה.
אאודי אי-טרון GT
מפרט טכני
הגרסה הבסיסית כוללת שני מנועים חשמליים המספקים כ-. תיבת הילוכים אוטומטית בעלת שני הילוכים. היא מאיצה מ-0 ל-100 קילומטרים לשעה בתוך 4.4 שניות ומגיעה למהירות מרבית של. סוללת ליתיום-יון בקיבולת 85 קוט"ש המאפשרת טווח נסיעה חשמלי של 488 קילומטרים.
אלכוהול בהיריון
תסמונת האלכוהול העוברית מתרחשת בדרך-כלל כאשר אישה בהיריון צורכת יותר מארבע מנות אלכוהול ליום במהלך השליש הראשון של ההיריון, צריכת שתי מנות ביום לעומת זאת מראה תסמינים מתונים יותר. רוב ארגוני הבריאות בעולם ממליצים על הימנעות מלאה מאלכוהול במשך שלושת החודשים הראשונים של ההיריון, כאשר העובר רגיש ביותר להשפעות האלכוהול, וממליצים על מתינות כללית לאורך כל ההיריון.
אלכסנדר אבוש
אלכסנדר אָבּוּש (בגרמנית: Alexander Abusch; 12 בפברואר 1902, קרקוב, גליציה, האימפריה האוסטרו-הונגרית – 27 בינואר 1982, ברלין המזרחית, גרמניה המזרחית) היה עיתונאי, סופר ופוליטיקאי יהודי-גרמני.
פר קירקבי
ביוגרפיה
הוא לקח חלק בביאנלה של ונציה בשנים 1976, 1980, 1993, 1997 ו-2005.
ארסונד
אֶרֵסוּנְד (בדנית: Øresund; בשוודית: Öresund) הוא מצר ים החוצץ בין סקונה שבשוודיה ממזרח לבין האי שלן שבדנמרק ממערב, והמחבר את הים הבלטי שבדרום אל מצר קטגט שבצפון. ארסונד הוא אחד משלושה מצרי ים המחברים את הים הבלטי לים הצפוני והלאה לאוקיינוס האטלנטי; שני האחרים הם קטגט בין שוודיה ודנמרק, וסקאגרק בין דנמרק ונורווגיה. ארסונד הוא הצר והקצר מבין שלושת גופי מים אלה, ונחשב אחד מעורקי התחבורה הימית העמוסים בעולם.
ההראיון בסאמוס
ההראיון בסאמוס (יוונית Ηραίον Σάμου) הוא אתר על חופו הדרומי של האי האגאי סאמוס ביוון, הכולל את שרידיהם של שלושה מקדשים יווניים שניצבו במקום זה אחר זה בין המאה ה-8 לפנה"ס והמאה ה-6 לפנה"ס, לכבוד האלה הרה. כיום שרדו מהמקדשים שרידים בודדים, ויחד עם העיר העתיקה פיתגוריון השוכנת כ-6 ק"מ מזרחה ממנו, הוא הוכרז כאתר מורשת עולמית בשנת 1992.
ועדת אגרנט
פעילות הוועדה
ב-10 ביולי 1974 הוגש דו"ח נוסף, וב-30 בינואר 1975 הוגש הדו"ח הסופי, לאחריו התפזרה הוועדה. להבדיל מדו"ח הביניים הראשון, פרסום שני הדו"חות הללו כמעט ולא עורר הד ציבורי. רוב עמודי הדו"חות נקבעו כחסויים למשך 30 שנה, אולם בשנת 1995, בעקבות עתירה לבג"ץ, הותרו לפרסום כל הדו"חות, למעט כ-48 עמודים שנותרו חסויים.
ויאדהאפורה
בטונלה באטי, כשלושים ק"מ דרומית לפנום פן נמצאה כתובת בסנסקריט הנותנת עדות לקיומה של העיר. הכתובת היא בנוסף גם אחת העדויות הנדירות של שפת הסנסקריט אשר נמצאו באזור והיוו הוכחה להשפעתה באותה תקופה, נכון לעכשיו אין עדויות היסטוריות נוספות המאפשרות לארכאולוגים לדעת יותר פרטים על העיר, על מבניה, ארכיטקטורה, מנהגיה ותרבותה.
משה נגבי
קורות חייו
שירת בצה"ל מ-1971 עד 1974, תחילה כתובע בפרקליטות הצבאית, ובהמשך הועבר לחיל חינוך. דן מרגלית כתב שההעברה נעשתה לאחר שהנגבי נחשד בהעלמת הודאה של נאשם פלסטיני בכך שהטמין מוקש.
נגבי הלך לעולמו ב-27 בינואר 2018 לאחר מאבק בסרטן. נטמן בבית העלמין האזרחי מנוחה נכונה כפר סבא.
M1 (מרגמה)
המרגמה מתפרקת לשלושה חלקים עיקריים במשקל דומה, דבר המקל על הניוד. פותחה ויוצרה על ידי התעשייה הצבאית האמריקנית עבור הצבא האמריקני לפני מלחמת העולם השנייה, במטרה לספק ארטילריה צמודה לגדודי חילות הרגלים. הייתה הכלי הארטילרי הכבד ביותר שעמד לרשות חילות הרגלים והמארינס האמריקנים כנשק אינטגרלי צמוד בתקופת מלחמת העולם השנייה.
צורת הפעלה
לרשות כל גדוד חי"ר עמדה מחלקת מרגמות עם 4 קנים. מחלקת המרגמות הייתה מסוגלת לייצר אש תוך זמן קצר יחסית. הן היו מסוגלות לבלום התקפות אויב בתנאים הקשים ביותר, עם יכולת ירי בזווית גבוהה למטרות שמעבר לקו הראייה בעזרת הכוונה של תצפיתן קדמי, וכן לירות למטרות ללא תצפית, לפי נקודות ציון של קואורדינטות במפה.
קתרין לנגפורד
קתרין לנגפורד (באנגלית: Katherine Langford; נולדה ב-29 באפריל 1996) היא שחקנית אוסטרלית, הידועה בעיקר בשל תפקידה בסדרה "13 סיבות", בה היא מגלמת נערה שהחליטה לשים קץ לחייה ובתור נימואה בסדרה "מכשפת".
מורגן לה פיי
מקורה של מורגן במיתולוגיה האירית
סיפור דומה קיים במיתולוגיה האירית על בתו של מלך אבלון ואביר בשם סר לאונפל. אבלון מזוהה כאי של מורגן לה פיי. אימו המאמצת של לנסלוט ב'לנזלט', מלכת הים, הייתה אימו של מאבוז (Mabuz) (דמות מהרומנסה הארתוריאנית). השם מאבוז לקוח מדמות שמופיע ב"מבינוגיון כ"מאבון" (Mabon) (מאבון נחשב לפטרון הקלטי של המוזיקה וההרמוניה וחלק בלתי נפרד מהקוסמולוגיה הדרואידית). אימו של מאבון על פי המיתולוגיה נקראת "מודרון" (Modron) והיא בתו של אבאלווכ' (Avallach). מעבר לדמיון האטימולוגי בין מורדון למורגן, מורגן לה פיי הייתה בתו של אבאלוכ' (Avalloc). על כן יש יסוד סביר להניח שהפיות בסיר לאונפאל וב'לנזלט הן מורגן לה פיי שמופיעה באופן ישיר כפייה שכולאת את האביר בוולגט לנסלוט.
ראלף באנץ'
מתווך בהסכמי שביתת הנשק 1949
בחודשים ינואר–יולי 1949 ניהל באנץ' את המשא ומתן בין נציגי ישראל לנציגי מצרים, ירדן, לבנון וסוריה, שבמהלכו נחתמו הסכמי שביתת הנשק בין כל המדינות המעורבות במלחמה, למעט עיראק שמעולם לא חתמה על הסכמי הפסקת אש.
לאבלייס (סרט)
עלילה
שנים אחרי ההצלחה של "גרון עמוק" צ'אק מנסה לשכנע את לינדה לככב בסרט פורנו נוסף. לינדה מסרבת, וצ'אק, שכעת מתברר כסאדיסט, מכריח את לינדה להשתתף באקט של גאנג באנג. נסיונותיה לברוח מסתיימים בכך שצ'אק ישן על לינדה, כמעט חונק אותה תוך כדי.
ליהוק
בחודש ינואר 2011 הוצע התפקיד של לינדה לאבלייס לשחקנית קייט הדסון, שהייתה אז בהריון. השחקן ג'יימס פרנקו יועד באותה העת לגלם את תפקיד בעלה הראשון, צ'אק טריינור. על פי התכנון הפקת הסרט תוכננה להתחיל לאחר שהדסון תלד. נכון לאפריל 2011, הדסון עדיין הייתה מעורבת בפרויקט. ב-1 בנובמבר 2011 פורסם שההפקה דנה עם אמנדה סייפריד ופיטר סארסגארד באפשרות לפיה יגלמו את דמויותיהם של לאבלייס וטריינור. ב-16 בנובמבר 2011 הודיעה השחקנית שרון סטון כי נבחרה לגלם את דמותה של דורותי בורמן, אמה של לאבלייס. בדצמבר 2011 לוהקו ג'ונו טמפל ווס בנטלי לתפקיד חברתה הטובה ביותר ובעלה השני של לאבלייס, בהתאמה.
מוזיקה
אלבום הפסקול של "לאבלייס" יצא לאור ב-9 בספטמבר 2013.
November Rain
היסטוריה
על פי סיפור שסיפר רוז לקהל במהלך הסיור של סיבוב ההופעות לאלבום Chinese Democracy במהלך שנת 2006, אף אחד מחברי הלהקה לא רצה להשתתף בהפקת השיר הזה (או בלדה בולטת אחרת, "Estranged"). סלאש ומק'אגן התנגדו במיוחד להיסחף אל בלדות סימפוניות, והרגישו את בחירתם של שירי רוק ישנים יותר. עם זאת, רוז דיבר איתם על זה בדיונים באולפני Can-Am (שם חלק מהאלבום הוקלט והופק). טענות של הבדלים מוזיקליים קשים כאלו נחקקו במיוחד על ידי סלאש באוטוביוגרפיה שלו.
רוסיה במשחקים האולימפיים
לקראת אולימפיאדת טוקיו 2020, רוסיה הושעתה מלהשתתף בטורנירים ובסבבים רשמיים בכל המקצועות עקב מציאת סמים אסורים בקרב רבים מהמתעמלים והאתלטיות שלהם. אולם לאחר עתירה של חלק מהמתעמלים על עונש קולקטיבי גם כלפי מי שנקי - הותר לחלקם להשתתף אך במקום לייצג את רוסיה ולעשות שימוש בדגל רוסיה וההמנון הרוסי, במקרה של מדליית זהב - הם נאלצו לייצג את "הוועד האולימפי הרוסי" (ROC) בלבד, תחת הדגל של הוועד האולימפי הרוסי, ובמקום המנון נבחר קונצ'רטו לפסנתר מס' 1 של המלחין הרוסי צ'ייקובסקי.
אירוח המשחקים
אולימפיאדת מוסקבה (1980) נערכה בתחומי רוסיה בעת שהייתה חלק מברית המועצות. האולימפיאדה הראשונה שנערכה בשטחה של רוסיה כמדינה עצמאית הייתה אולימפיאדת החורף של 2014, בסוצ'י. סוצ'י הועדפה על פניהן של פיונגצ'אנג וזלצבורג. מוסקבה הגישה את מועמדותה לאירוח המשחקים של 2012, אך דורגה במקום החמישי, אחרי לונדון, פריז, מדריד וניו יורק.
אולימפיאדת סידני (2000)
435 ספורטאים רוסים נטלו חלק באולימפיאדת סידני (2000). גם בתום משחקים אלה דורגה רוסיה במקום השני אחרי ארצות הברית, לאחר שהספורטאים הרוסים צברו 89 מדליות, מהן 32 מדליות זהב - המספר הגבוה בתולדותיה.
אולימפיאדת אתונה (2004)
הענף הבולט ביותר היה האתלטיקה, עם 19 מדליות, מהן 6 מדליות זהב. רוב המדליות הושגו בידי נשים. בקפיצה לרוחק שלוש העומדות על הפודיום היו רוסיות: טטיאנה לבדייבה זכתה בזהב, אירינה מלשינה בכסף וטטיאנה קוטובה במדליית ארד שנייה ברציפות. לבדייבה זכתה גם במדליית ארד בקפיצה משולשת. ילנה איסינבייבה קבעה שיא עולם בקפיצה במוט (4.91 מטר) וסגניתה הייתה סווטלנה פאופנובה. ילנה סלסרנקו קבעה שיא אולימפי בקפיצה לגובה (2.06 מטר) ואולגה קוזנקובה עשתה זאת ביידוי פטיש (75.02 מטר). נטליה סדובה זכתה אף היא במדליית זהב, בזריקת דיסקוס. טטיאנה טומשובה זכתה במדליית כסף בריצת 1500 מטר, ואולימפיאדה איוואנובה עשתה זאת בהליכה ל-20 ק"מ. נטליה אנטיוך זכתה במדליית ארד בריצת 400 מטר ובמדליית כסף במרוץ השליחות ל-400X4 מטר. גם במרוץ השליחות ל-100X4 מטר זכו הרוסיות במדליית כסף. אירינה קורז'ננקו ניצחה בהדיפת כדור ברזל, אך לאחר מכן התברר כי השתמשה בחומרים אסורים, והמדליה ניטלה ממנה. כתוצאה משינוי הדירוג, עלתה סווטלנה קריבליובה מהמקום הרביעי למקום השלישי, וזכתה במדליית ארד. בשנת 2012, שמונה שנים לאחר המשחקים, נבדקו הדגימות מחדש, והתברר כי גם קריבליובה השתמשה בחומרים אסורים, ומדליית הארד ניטלה ממנה.
אולימפיאדת בייג'ינג (2008)
גם בטניס בלטו הנשים במיוחד. בטורניר היחידות עמדו שלוש טניסאיות רוסיות על דוכן המדליות: ילנה דמנטייבה, דינארה סאפינה וורה זבונרבה. לעומתן, ניקולאי דווידנקו, שהגיע כמדורג רביעי הודח בסיבוב השני לאחר הפסד לצרפתי פול-אנרי מתיה ומיכאיל יוז'ני הודח בסיבוב השלישי, לאחר הפסד לסרבי נובאק ג'וקוביץ'.
חותר הקאנו מקסים אופאלב זכה במדליית זהב במקצה ל-500 מטר, שהייתה המדליה האולימפית השלישית שלו. אלכסנדר קוסטוגלוד וסרגיי אולגין זכו במדליית כסף במקצה המקביל לזוגות, וכן סיימו במקום השמיני במקצה ל-1,000 מטר. מיכאיל קוזנצוב ודמיטרי לריונוב זכו במדליית ארד במקצה הזוגות בסלאלום, והקיאקיסט אנטון ריאחוב סיים במקום החמישי במקצה היחידים ל-1,000 מטר. נבחרת סייפות הרומח זכתה במדליית זהב, ובחרב סיימו הגברים במקום הרביעי והנשים במקום החמישי. בטורניר החרב ליחידות סיימה סופיה וליקאיה במקום הרביעי. אנדריי מויסייב שמא על תוארו בקרב חמש מודרני.
אולימפיאדת סוצ'י (2014)
בשנת 2014 נערכה לראשונה אולימפיאדת חורף על אדמת רוסיה, בסוצ'י, שלשפת הים השחור. לצורך האירוח הוקם בעיר אצטדיון פישט, נוספו קווי רכבת קלה, שודרגו נמל התעופה, הנמל ומסילת הרכבת החוצה אותה, נוספו כ-25,000 חדרים לבתי המלון וההארחה, ובנוסף שודרגו מערכות התקשורת והחשמל בעיר. אירוח המשחקים במקום ספג ביקורת רבה מכיוונים שונים, הן מהקהילה הצ'רקסית שמחאו על קיום המשחקים תוך התעלמות מגירוש אבותיהם מאזור סוצ'י, לאחר שהובסו במלחמת הקווקז, אירוע שמוגדר על ידם כרצח עם, הן מקהילת הלהט"ב שמחתה על האווירה ההומופובית ברוסיה, והן ממגוון תחומים אחרים. עם זאת, זכתה האולימפיאדה גם לביקורות חיוביות.
אולימפיאדת פיונגצ'אנג (2018)
סמיון יליסטראטוב, היה הספורטאי הרוסי הראשון שזכה במדליה, לאחר שזכה במדליית ארד בתחרות החלקה מהירה במסלול הקצר בריצת 1,500 מטר.
אולימפיאדת טוקיו (2020)
מיכאיל ארטאמונוב זכה במדליית ארד בטאקוונדו בקטגוריית משקל עד 58 ק"ג. ארטאמונוב הפסיד בשמינית גמר, אך מכיוון שיריבו מוחמד ח'ליל ג'נדובי התוניסאי עלה לגמר, הרוסי קיבל הזדמנות להתמודד על הארד. בדו-קרב ניחומים ניצח ארטמונוב את סולומון דמס האתיופי (27:5) ולבסוף במשחק על המקום השלישי הוא גבר על לוקאס גוזמן הארגנטינאי בדרך לזכייה במדליית הארד. בנוסף, טטיאנה מינינה השיגה מדליית כסף בטאקוונדו נשים בקטגוריית משקל עד 58 ק"ג.
מחלוקות
בשנת 2008 הושעו שבעה אתלטים רוסיים לקראת אולימפיאדת הקיץ בבייג'ינג בגלל מניפולציה של דגימות השתן שלהם. מספר ביאתלטים רוסים היו מעורבים בעבירות סימום לקראת האולימפיאדה בשנת 2010 ונשיא איגוד הביאתלון הבינלאומי, אנדרס בסברג, אמר: "אנו מתמודדים עם סימום שיטתי בהיקפים גדולים באחת הקבוצות החזקות בעולם." סקירת 7,289 דגימות דם מ-2,737 מתחרים בשנים 2001–2009, מצא כי מספר הדגימות החשודות מ"ארץ A" חרג במידה ניכרת ממדינות אחרות. אחד המחברים אמר כי ארץ A היא רוסיה. באוקטובר 2009, מזכיר הכללי של איגוד האתלטיקה הבינלאומי, פייר וייס, כתב לוולנטין בלחצ'נייב כי דגימות דם של ספורטאים רוסים "רשמו כמה מהערכים הגבוהים ביותר שנראו מאז שהחל האיגוד בבדיקות" וכי בדיקות מאליפות העולם ב-2009 "מעידות מאוד על התעללות שיטתית במוצרי סימום או מוצרים הקשורים לכך."
גווידו קרוזטו
גווידו קרוזטו (באיטלקית: Guido Crosetto נולד ב-19 בספטמבר 1963) הוא פוליטיקאי איטלקי ממפלגת האחים של איטליה המשמש כשר ההגנה של איטליה מאז 22 באוקטובר 2022.
משרד ההגנה של ברית המועצות
מבנה
המשרד אורגן כחלק ממועצת השרים והיה כפוף גם לסובייט העליון ולוועד המרכזי של המפלגה הקומוניסטית של ברית המועצות.
בצק מטוגן
מאפיינים
בניופאונדלנד, מחוז במזרח קנדה, מכנים את הבצק המטוגן "טוטון" (באנגלית: touto). הוא מיוצר על ידי טיגון של בצק לחם על מחבת עם חמאה או שאריות שומן מ"קרצ'ים" (חזיר משומר מטוגן) ומוגש עם מולסה כהה, סירופ מייפל או סירופ תירס. הוא מיוצר באופן מסורתי משאריות לחם ומטוגן טיגון קל יחסית במחבת, בניגוד לטיגון עמוק.
מאכלים דומים אפשר למצוא גם באירופה, לרוב בעגלות אוכל, בירידים שונים. לדוגמה, בקרואטיה בצק מטוגן מכונה languši, במטבח ההונגרי ישנו מאכל הונגרי-צ'כי מסורתי דומה בשם לנגוש, ב מטבח האוסטרי זהו ה kiachl, במטבח הגרמני הוא נקרא Knieküchle ובמטבח ההולנדי זהו האוליבול. בצפון ספרד מאכל הבצק המטוגן אופייני לעונת הקרנבל ויש לו קשר רוחני לקרנבל, בדומה ל 'רוזקון' בחג המולד או 'ארוז קון לצ'ה' בחג הפסחא.
סוג של כדורי בצק רכים ומטוגנים המצופים בדרך כלל בסוכר ניתן למצוא בכמה מסעדות סיניות בניו יורק. כדורי בצק אלה מכונים בשמות שונים ומגוונים, בין היתר: "עוגיות סוכר", "סופגניות סיניות", "לחם מטוגן" ועוד.
הכנה
לאחר הטיגון ניתן לפזר על הבצק מגוון תוספות, כמו סוכר מגורען, אבקת סוכר, קינמון, רוטב פירות, סירופ שוקולד, גבינה, סירופ מייפל, קצפת, רוטב עגבניות, חמאת שום, מיץ לימון, דבש, חמאה, אגוזים, או שילוב של כמה מאלו.
יואל רק
ביוגרפיה
ב-1980 כששב מברקלי מונה רק למרצה באוניברסיטת תל אביב. בשנת 1994 מונה לפרופסור מן המניין. עמד בראש החוג לאנטומיה ואנתרופולוגיה, ונבחר מספר פעמים כמרצה מצטיין. שהה בשבתונים במכון לחקר אבולוציית האדם בברקלי, באוניברסיטת דיוק, ובשנים 2008 - 2009 שהה בשבתון באוניברסיטת סיימון פרייזר בוונקובר שבקנדה.
מחקריו
מחקריו של רק עוסקים באבולוציה, אנטומיה של הפנים, אבולוציה של ההליכה הזקופה, והביומכניקה של מערכת הלעיסה וההליכה הזקופה. רק כתב שני ספרים וכמה עשרות מאמרים בספרות המדעית.
השדרה הראשונה
השדרה הראשונה (באנגלית: First Avenue) היא שדרה המשתרעת מדרום לצפון בצידו המזרחי של רובע מנהטן בעיר ניו יורק שבמדינת ניו יורק.
חיים פרידלנדר
הרב חיים פרידלנדר (ט' בתמוז ה'תרפ"ג, 23 ביוני 1923 - כ"ח בתמוז ה'תשמ"ו, 4 באוגוסט 1986) היה איש תנועת המוסר בדור האחרון, משגיח בישיבות פוניבז' והנגב. עסק רבות בכתבי הרמח"ל והוציא מהדורות של כמה מספריו.
קורותיו
בסוף שנות הארבעים נשא את שרה (נפטרה בא' באדר ה'תשע"ח, 16 בפברואר 2018), בתו של הרב יונה מרצבך, מראשי ישיבת קול תורה בירושלים. לאחר נישואיו שימש במשך שנים אחדות כמשגיח קטן בישיבת פוניבז', בתקופתו של המשגיח רבי יחזקאל לוינשטיין. בשנות השישים הקים בבני ברק את תלמוד תורה "תורת אמת", שניהל במשך שנים. לאחר מלחמת ששת הימים היה ממקימי ארגון "מורשת אבות - אל המקורות", שעסק בהפצת יהדות ובהחזרה בתשובה.
בשנות השבעים כיהן כמשגיח בישיבת עזתה בנתיבות, שבראשות הרב יששכר מאיר. בשנת תשמ"א (1981), לאחר פטירת המשגיח בישיבת פוניבז', הרב בן ציון במברגר, נקרא לכהן כמשגיח שם. הרב אלעזר מנחם מן שך ספד לו בפטירתו.
מפעלו ההגותי-ספרותי
הרב פרידלנדר, יחד עם הרב אריה כרמל, ערכו והוציאו לאור את סדרת ספריו של הרב דסלר - מכתב מאליהו.
מלבד עיסוקיו התורניים והספרותיים היה סופר סת"ם מומחה, וספרי התורה שכתב נחשבים מבוקשים ביותר.
תמיסטוקלס זאמיט
מורשתו
הגישה המדעית של זאמיט לארכאולוגיה הוסיפו למוניטין הבינלאומי שלו. תצוגת קבע של חלק מממצאיו ניתן לראות במוזיאון הלאומי לארכאולוגיה בוולטה. אולם העצרת המרכזית של אוניברסיטת מלטה נקרא על שמו. הוא מופיע על מטבע הנצחה של לירה מלטזית מ-1973 ואף על בול הנצחה (יחד עם דייוויד ברוס) שהופק על ידי מלטה ב-1964 לכבוד קונגרס שנערך על ידי ארגון המזון והחקלאות בוולטה.
הפיתגוריון בסאמוס
היסטוריה
האי סאמוס, המרוחק 2 ק"מ בלבד מחופי אסיה הקטנה, היה מיושב כבר באלף ה-4 או ה-3 לפנה"ס, אך יישוב של ממש החל במקום במאה ה-16 לפנה"ס עם הגעתם של תושבים מכרתים. גל נוסף של מתיישבים הגיע לאי במאה ה-11 לפנה"ס מאזור אפידאורוס ביוון, ובמאה ה-6 לפנה"ס כבר נחשבה פיתגוריון למרכז ימי חשוב במזרחו של הים האגאי, ועמדה בקשרי ספנות הן עם אסיה הקטנה והן עם יוון. היישוב בסאמוס היה חזק דיו כדי להקים קולוניות באסיה הקטנה ממזרח, בתראקיה מצפון, ואפילו בחלקו המערבי של הים התיכון, והגיע בתקופה זו לשיא כוחו ותפארתו. בסוף המאה ה-6 לפנה"ס כבשו פרסים את האי וכוחו הפוליטי ירד, אך הוא המשיך והיה למרכז מסחרי בתקופה ההלנסיטית והרומית.
המסיבה הנהדרת
הפקה
סרט קצר זה הופיע בפרק "דניס הברווז" שבסדרה "בית העכבר".
חוק וירת
הסבר
תוכנה משמשת ליצירת תוכנה, ומתכנתים רבים עושים כיום שימוש בסביבות פיתוח משולבות, מהדרים, שלדי תוכנה ספריות קוד וכדומה. שכבות תוכנה אלה מגבירות את רמת ההפשטה ומביאות את המתכנת להבנה טובה יותר של צורכי המשתמש, אך באותה העת מרחיקות אותו מהפרטים של החומרה. כדי להביע את הפשטות האלה בשפה המובנת למעבד, נדרשות שכבות פירוש רבות ומספר גדול מאוד של הוראות מכונה. כשתנאים אלה מתקיימים ללא בקרה מתאימה, התוצאה היא התנפחות תוכנה, הנחזית בחוק וירת.
חוק גייטס
חוק גייטס הוא וריאציה של חוק וירת וחוק מור, הקובעת שמהירותה של תוכנה מסחרית בפיתוח יורדת ב-50% כל 18 חודשים, ולכן מונעת מהמשתמש את היתרונות הטמונים בחוק מור.
ויקטור בן-נעים
ביוגרפיה
בשנת 1969 סיים את לימודי התואר הראשון בלשון ותרבות עברית, מאוניברסיטת ליל, ובמקביל למד לימודי תעודה בבית הספר הגבוה לשפות שמיות. במהלך לימודי התואר הראשון (1969-1968), שימש עוזר הוראה, במחלקה לעברית, בבית הספר הלאומי הגבוה לשפות המזרח, בפריס. אחר-כך המשיך ללימודי תואר שני בעברית בסורבון בפריז, וכן לימודי תעודת ספרן בבית הספר הגבוה לספרנות בפריז, את שניהם סיים ב-1970.
לאחר מלחמת ששת הימים ובהשפעת הרב ליאון אשכנזי (מניטו) החליט הזוג הצעיר לעלות לארץ, ובשנת 1970 עלו והשתקעו בירושלים.
חבורת גלואה האבסולוטית
דוגמאות
בדרך כלל קשה לחשב את חבורת גלואה האבסולוטית; אפילו על חבורת גלואה האבסולוטית של הרציונלים מעט מאוד ידוע. עם זאת, יש מקרים שבהם ניתן לחשב את החבורה:
ג'רלד הנדרסון
ג'רום מקינלי "ג'רלד" הנדרסון הבן (באנגלית: .Jerome McKinley "Gerald" Henderson, Jr; נולד ב-9 בדצמבר 1987) הוא כדורסלן עבר אמריקאי, אשר שיחק בליגת ה-NBA בין השנים 2009–2017. ממוצעיו לאורך קריירת המשחק הם 11.2 נקודות, 3.2 ריבאונדים ו-1.9 אסיסטים למשחק. אביו, ג'רלד הנדרסון האב, שיחק ב-NBA במשך 13 עונות וזכה ב-3 אליפויות.
יחסי עובד–מעביד
מיהו מעביד
יחסי עבודה משולשים נוצרים בשני מקרים בשוק העבודה הישראלי. הצורה הראשונה היא יחסי עבודה אופקיים, שבו מזמין פונה לחברת כוח אדם בבקשה שזו תספק לו עובד זמני. הצורך בעובדים זמניים הוא מקובל, כך למשל כאשר עובדת יוצאת לחופשת לידה. הבעיה נוצרה כאשר משך העסקה החל מתארך- וההסדרים הזמניים הפכו לקבועים. הערכה היא כי כ-6% מהעובדים בישראל הם עובדי חברות כוח אדם.
ריבוי העובדים המועסקים דרך קבלני כוח אדם ונותני שירות הביא לדרישה של ההסתדרות לצמצם תופעה זו, ולמעבר מהעסקה דרך קבלן כוח אדם להעסקה ישירה על ידי המעסיק בפועל (מזמין השירות).
הרמן מינקובסקי
עבודתו המדעית
בפיזיקה תרם מינקובסקי תרומה חשובה להבנת תורת היחסות על ידי כך שהקנה מובן גאומטרי לטרנספורמציית לורנץ. המרחב-זמן ההיפרבולי של תורת היחסות הפרטית עם המטריקה קרוי על שמו. הוא גם עזר לאיינשטיין בלימוד חשבון טנזורים, שנמצא מאוחר יותר חיוני מאוד לניסוח תורת היחסות הכללית. מינקובסקי תרם גם להבנתו של המדע בתחום האלקטרומגנטיות.
אנוסי משהד
החיים במחתרת
הקהילה תרמה למוסדות בישראל על אף האניסות אך ביקשום שלא יגיעו עליהם מפני הסכנה.
רבני הקהילה
רב הקהילה בארץ היה רבי שלמה משיח.
פרסום סמוי
דרכי התקשרות
הסכם נפוץ אחר הוא של תרומת תכנים או הסכמה להשתתפות בתוכנית מצד המפרסם, בתמורה לפרסום סמוי בתוכנית. כך, מבוססות רוב תוכניות האירוח על ראיונות קצרים עם אורחים, הנאותים להעניק ראיון בתמורה לאזכור סרט או מופע, או הצגת קטע קצר ממנו. סוג זה של פרסום רווח מאוד גם בעיתונות, אם כי לרוב מבליטים העיתונים פרט שערורייתי או מסקרן שאוזכר בראיון, ועשויים להצניע את הפרט שאותו מבקש המפרסם להבליט.
הסדר נוסף של תרומת תכנים מצד המפרסם אופייני למגזיני טלוויזיה ועיתונים, ובו המפרסם מספק כתבה או תוכנית שלמה תמורת הסכמת אמצעי התקשורת להציגו עם התכנים הסמויים שלו כפריט מידע ("אייטם") או כתבה. במקרים רבים, הכתבות או פריטי המידע אף נוצרים או נכתבים על ידי המפרסם או שלוחיו. כך, לדוגמה, חלק מהידיעות במוספי התרבות, הבידור, הטכנולוגיה ואיכות החיים נכתבות בפועל כהודעה לעיתונות על ידי משרדי יחסי הציבור של מפרסמים, כאשר העיתונאים מעתיקים אותם כלשונם, בתוספת שמם.
אתרי חדשות
ב-2015 נטען שב-ynet, אתר החדשות מבית "ידיעות אחרונות", יש עלייה במשמעותית בתוכן השיווקי, ללא איזונים. נאמר שלעתים קרובות, התכנים הפרסומיים משולבים בחומרים המערכתיים ללא גילוי נאות. לא מדובר רק בגופים מסחריים אלא גם בשיתופי פעולה עם גופים ממשלתיים. "אני מאפשר מימונים בכל הערוצים האפשריים, חוץ מהחדשות", צוטט ערן טיפנברון, העורך הראשי. אשר תחת כהונתו נאמר, שתופעת התוכן השיווקי ב-ynet גדלה בצורה משמעותית.
מלווה חובה
מלווה חובה בישראל
פירוט (חלקי) של המלוות:
טוני קוראן
ביוגרפיה
קוראן נולד בעיר גלאזגו שבסקוטלנד. הוא סיים תואר באקדמיה המלכותית הסקוטית למוזיקה ולדרמה.
קריירה
באותה שנה, שיחק גם בעונה השמינית של הסדרה 24, בתור לוגו אלסון, יד ימינו של פושע רוסי המפעיל רשת לסחר בנשק.
פסניארי
בשנת 2013 קיימות מספר להקות שמבצעות שירי הלהקה המקורית וטוענות להיות יורשים של הלהקה המקורית.
בלוז
מקורות הבלוז
עם שחרור העבדים במחצית השנייה של המאה ה-19, החלה מוזיקת הבלוז להתפתח ולהתפשט אל מעבר לשדות הכותנה. תמלילי השירים החלו להיות מתוחכמים יותר ושולבו בהם ציניות והסתכלות וביקורת אירונית על מצבם. זמרים שחורים היו עומדים במרכז כיכרות הערים והיו שרים לקהל הרחב, ממש כשם שעשו זמרי הקאנטרי הלבנים באותה תקופה. צורה זו של בלוז ווקאלי (השימוש בכלי נגינה בשנים אלו, הסתכם, לכל היותר, בליווי שולי ופשוט אשר נועד לתת קצב) הייתה נפוצה באותה תקופה באזור הדלתא של מיסיסיפי, הכוללת את המדינות מיסיסיפי, ארקנסו, אלבמה ולואיזיאנה.
בתחילת המאה ה-20, החל הבלוז לצבור פופולריות באזורים נוספים ברחבי ארצות הברית, בין השאר בעקבות הגירה מאסיבית של שחורים מהדלתא לערים צפוניות יותר (כגון שיקגו). אז גם התפרסמו יצירות הבלוז הראשונות: "ממפיס בלוז" (1912) ו"סיינט לואיס בלוז" (1914) מאת ויליאם כריסטופר הנדי (שמכונה לעיתים "אבי הבלוז"), ו"ג'לי רול בלוז" (1915), מאת ג'לי רול מורטון. הבלוז אף השפיע על מלחינים קלאסיים, כגון הפסנתרן ג'ורג' גרשווין, שהלחין את היצירה התזמורתית "רפסודיה בכחול" (1924).
פורים שפיל
מופעים מסוג זה היו נהוגים בקרב יהודי אירופה מאז המאה ה-16.
הומור נמוך במחזות
במחזה "אקטא אסתר עם אחשוורוש" נשאל מרדכי למעמדו בחצר המלוכה. תשובתו היא: (המלכה היא בת צואתי - 'צואתי' נשמע ביידיש כמו אחותי) לשאלת אנשי החצר באיזו שפה הוא מדבר, עונה מרדכי: שפירושו - לקקו לי בתחת.
משרד ההגנה של רוסיה
תולדות המשרד
ב-1815 המשרד מוזג עם המטה הכללי הרוסי אך הופרד מחדש כעבור שנה. בשנת 1835 המטה הכללי הוכפף למשרד המלחמה והפך לגוף הצבאי המרכזי של ממשלת הצאר. באותן שנים נודע אלכסנדר צ'רנישוב כשר המלחמה המשפיע ביותר, הוא כיהן בתפקיד במשך 20 שנה, משנת 1832 עד 1852.
גרין קארד
הגרין קארד הוצא בעבר על ידי שרות ההגירה והאזרוח (INS). סוכנות זו אוחדה עם והוחלפה על ידי משרד האזרחות ושרותי ההגירה (BCIS). זמן מה לאחר מכן שונה שמו של הארגון ממשרד האזרחות ושרותי ההגירה (BCIS) למשרד שירותי האיזרוח וההגירה האמריקאי (USCIS).
שמירה על סטטוס תושב הקבע
על פי החוק, תושבי הקבע בארצות הברית חייבים לשאת בכל עת כרטיס גרין קארד בר תוקף ולהציג אותו על פי דרישה לקצין מטעם מחלקת ההגירה. על אף שהתושבים הזרים בסטטוס של תושב קבע נדרשים לשאת עמם את כרטיסי הזיהוי הללו, אזרחי ארצות הברית אינם נדרשים לשאת תעודת זיהוי כלשהי. לפני ה-11 בספטמבר 2001 הרשויות הסתפקו בבדיקת הסטטוס של תושבי הקבע בביקורת הגבולות כשחזרו מחו"ל, והדרישה לשאת הגרין קארד עצמו בכל עת בתוך גבולות ארצות הברית לא נאכפה. לאחר אירועי ספטמבר 2001, פקידי מחלקת המדינה של ארצות הברית החלו לעיתים לבצע בדיקות שגרתיות בהם נשאלים אנשים אם הם אזרחי ארצות הברית, ובמקרה שאינם הם מתבקשים להציג את הגרין קארד או הוכחה אחרת המצביעה על סטטוס תושבות חוקי.
מאסנאטה מוהאטו סיסו, מלכת לסוטו
מאסנאטה נולדה בשם אנה קאראבו מוטסאואננג במאפוטנג שבמחוז בראה, והיא הבכורה מבין צאצאיהם של תקיסו מוטסאואננג ורעייתו מאראראבו.
וארן (מיריץ)
העת החדשה
בית העירייה הראשון עמד בשוק הישן ולאחר מכן במרכזו של השוק החדש. בית העירייה הנוכחי, הניצב בשוק החדש, נבנה בין השנים 1791–1797 והורחב ב-1857.
קישורים חיצוניים
https://www.xn--jdische-gemeinden-22b.de/index.php/gemeinden/u-z/2040-waren-mueritz-mecklenburg-vorpommern
ז'וזף בונפרטה
ראשית דרכו
ב-1796 התלווה אל אחיו נפוליאון, הצעיר ממנו בשנה, במסע המלחמה שניהל כנגד האוסטרים באיטליה. לאחר מכן השתתף בחיל המשלוח הצרפתי להשתלטות מחדש על קורסיקה, ומונה על ידי הדירקטורט כדיפלומט בפארמה וברומא. עם שובו מרומא נכנס לחיים הפרלמנטריים וב-1798–1799 שימש כציר במועצת החמש-מאות (הבית התחתון של הרשות המחוקקת בצרפת בימי הדירקטורט).
סלובניה באירוויזיון 2021
באירוויזיון
המהדורה ה-65 של האירוויזיון תיתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-17 בנובמבר 2020, הוכרז כי סולבניה תופיע שנייה בחצי הגמר הראשון של התחרות, לפני רוסיה ואחרי ליטא. ב-18 במאי 2021, סוקליץ' ביצעה את השיר בחצי הגמר הראשון של התחרות וכשלה להעפיל לגמר.
קו המשווה
אקלים
ישנם קלימטולוגים המגדירים את האקלים באזור קו־המשווה כ"משווני" ולא טרופי, אם ההבדל בין הטמפרטורה הממוצעת בחודש החם ביותר לחודש הקר ביותר לא עולה על C° 3. הקלימטולוג ולדימיר קפן קבע את הפרש הטמפרטורה השנתי בטווח של C° 5 עבור אקלים משווני, אך כיום שונתה ההגדרה על מנת שהשטח המכוסה על ידי ההגדרה "משווני" יהיה זהה בגודלו לשטח המוגדר "טרופי". העונה הגשומה יותר היא בדרך כלל בתקופה ה"קרירה יותר".
סוגים נוספים של קו־משווה
בנוסף לקו הרוחב 0° קיימות דוגמאות נוספות של קו־משווה:
עזרא המנחם
ביוגרפיה
בגיל צעיר הפסיק את לימודיו והחל לעבוד כנער שליח. אחר כך עבד כפקיד בבנק אנגלו-פלשתינה, ובתקופה זו החל לכתוב ולפרסם את סיפוריו בירחון "גליונות" של יצחק למדן. לאחר מספר שנים עבר לעבוד במוסד ביאליק.
ב-1941 פורסם ספרו הראשון, "בין החומות". מאז כתב סיפורים רבים ומספר ספרים, העוסקים בעיקר בהווי הירושלמי. בנוסף כתב את הספר "שבילים בפולין", העוסק בביקורו אצל משפחת רעייתו בפולין, וכן את "האנתולוגיה שלי", סיפורים על פגישותיו עם סופרים אחרים.
יוסף נצר
ביוגרפיה
ב-1968 ביים את "העלמה יוליה", מחזהו של אוגוסט סטרינדברג. בתחילת שנות ה-70 ביים את המחזה "שכנים" של הסופר הבריטי ג'יימס סאונדרס. בשנת 1973 הוצגה ב"צוותא" תל אביב הצגה שביים ותרגם יוסף נצר "בשן ועין" מאת תורנטון ווידלר. כמו כן, במשך מספר שנים היה רכז מחלקת התרבות של תנועת "הקיבוץ הארצי", ובתפקיד זה היה אחראי על נושא התרבות בקיבוצי התנועה.
הזמרת חוה אלברשטיין הקליטה והוציאה באוקטובר 2019 שיר שמעולם לא פורסם עד אז של נצר, בלחן של חיים ברקני- "הסתיו שלי הוא שיר אחר". הוא נמצא על ידה בארכיונים של הספרייה הלאומית.
יהודה ושומרון
בית המשפט העליון הישראלי קבע כי מאחר שישראל נמנעה עד כה מלהחיל ריבונות בשטחי יהודה ושומרון, השטח מוגדר כנתון ב"תפיסה לוחמתית"; לפיכך, מדינת ישראל טוענת שמעמד השטח הינו "שנוי במחלוקת". בדו"ח שפרסם מזכיר המדינה של ארצות הברית, יהודה ושומרון מוגדרים "שטחים בשליטה ישראלית". ביוני 2019 הצהיר שגריר ארצות הברית בישראל כי לישראל זכות להחיל ריבונות על חלק מיהודה ושומרון, אך מרבית הקהילה הבינלאומית רואה ביהודה ושומרון שטח כבוש.
בפוליטיקה הישראלית, הפתרון הרצוי למצב ביהודה ושומרון הוא אחד מסלעי המחלוקת המרכזיים שמבדילים בין השמאל לימין.
תולדות המושגים והשיוך הגאופוליטי
השמות "יהודה" ו"שומרון" מקורם, כל אחד בנפרד, בתקופת המקרא, אולם עד אמצע מאה העשרים מעולם לא הייתה יחידה גאוגרפית או פוליטית שנקראה באופן כולל בשם "יהודה ושומרון". על פי המתואר בתנ"ך בספרי שמואל, מלכים ודברי הימים, בימי ממלכת ישראל המאוחדת היה השטח כולו תחת שלטון המלכים שאול, דוד ושלמה, וברוב תקופת הבית הראשון היו אלה שתי ממלכות נפרדות: הממלכה הצפונית היא ממלכת ישראל, שבירתה הייתה העיר שומרון, והממלכה הדרומית היא ממלכת יהודה שבירתה ירושלים. בתקופת הבית השני שררו יחסי עוינות בין היהודים תושבי יהודה והשומרונים (תושבי השומרון שהובאו על ידי סנחריב לאחר הגליית עשרת השבטים) בעקבות ניסיונם של האחרונים לחבל בבניית בית המקדש ולהרוס אותו. השם יהודה השתמר בשם הפרובינקיה "יודיאה", אך שם הפרובינקיה הוחלף ב"פלשתינה" בעקבות מרד בן כוסבא כדי לטשטש את הקשר בין היהודים לארצם ולבטל את זכותם על מולדתם. השימוש בשם "פלשתינה" המשיך בתקופה הביזנטית; ובמקורות התקופה היהודיים נפוץ הביטוי "ארץ ישראל". בתקופה המוסלמית המוקדמת בארץ ישראל נכלל דרום יהודה ושומרון בג'ונד פלסטין וצפונם בג'ונד אל־אורדון. בתקופה העותמאנית נכלל צפון יהודה ושומרון לאיילט צידון והדרום לאיילט דמשק; תחת הארגון מחדש שהוביל "השער העליון" – השלטון המרכזי באימפריה העות'מאנית ב־1864 נחלקו שטחי יהודה ושומרון בהתאמה תחת מתצרפליק (בירת מחוז קטן) ירושלים (חיבור של סנג'ק עזה וירושלים), שהוכפף ישירות לשלטון המרכזי בקושטא ותחת סנג'ק שכם שהוכפף לוילאייט ביירות.
שטחי יהודה ושומרון, יחד עם מזרח ירושלים, נכבשו על ידי ממלכת ירדן במלחמת העצמאות. השם המנהלי "הגדה המערבית" (בערבית: الضّفّة الغربيّة) הוטבע על ידי ממלכת ירדן, לאחר חתימת הסכם שביתת הנשק בתום מלחמת העצמאות עם ישראל וסיפוח השטח לממלכה ב־1949 (עד 1967). הוא מתייחס לגדה המערבית של נהר הירדן, כאשר שאר שטח ממלכת ירדן (ששמה עד אז היה "הממלכה ההאשמית של עבר הירדן", והיא ניצלה את הסיפוח כדי לשנות שמה) הוא ממזרח לנהר.
מלחמת העצמאות
קו הגבול בין ישראל לירדן היה חלק מקו הגבול המכונה "הקו הירוק".
הקשר עם ממלכת ירדן
ערפאת לא היה מוכן לקבל את החלטה 242 שהייתה בסיס לכל ההסדרים שהוצעו על ידי המלך, ולא היה מוכן לחתום על הסכמים שנוסחו לפי סיכומים בעל פה אתו, ולכן המלך הודיע ב־1986 על הפסקת התיאום הפוליטי עם אש"ף ובמקביל הצר את צעדי אש"ף בירדן. האינתיפאדה הראשונה גרמה למלך להבין שהפלסטינים לא מעוניינים בחסות הממלכה הירדנית ולכן, כמו גם מתוך חשש שהאינתיפאדה תפרוץ גם בירדן, הודיע המלך ב־1988 על ניתוק הזיקה בין ירדן לגדה המערבית, כך שמאז אין עוד תביעה ירדנית על השטח.